肥媽親解同古淖文係咩關係 仲話為咗公平刻意唔聽佢電話
TVB綜藝節目《中年好聲音2》比賽上星期已經圓滿結束,由古淖文(German)獲得冠軍,他一直都被傳是評判肥媽的私生子,因為二人都同屬中葡混血兒,加上二人在2009年古淖文參加亞視《亞洲星光大道》時已經認識,及後亦照顧有加。早前古淖文受訪時亦表示過肥媽絕無放水,他由比賽開始就是靠自己一步一步走來,而比賽完結後,肥媽亦在自己的影片頻道回應有關《中年好聲音2》的傳聞。
肥媽回應有關網民的提問,有網民問到肥媽有指古淖文就是她的私生子,肥媽就表示二人沒有關係:「母咩子啊?我同佢老豆冇關係㗎!你搵我笨咩?大家都中葡混血兒,咪似囉。你睇吓甄妮啦、Isabella、李嘉欣啦,我唔係搵啲大美女同我比啊,大家都係中葡啊大佬。」肥媽說因為大家都是混血兒,所以樣貌自然有相似。
之後又被問到本身已經跟肥媽很熟的古淖文在參加《中年好聲音2》之前有沒有問過她意見,肥媽立即說:「有!我問佢,你係想報名定抑或係問我?佢話我報咗啦。你想去做乜嘢咪去做囉,你要自己對自己負責任,我話得啦,你報咗名我就唔會睬你。呢8個月,我連佢facebook啊電話啊,一路冇同佢講嘅,因為我要保持公平。」肥媽說之前在多次的中2生聚會自己都沒有出現,是因為要避嫌,保持中立,以免落人口實。
肥媽再被問到是否在比賽期間刻意與古淖文不聯絡?肥媽斬釘截鐵的說:「係!刻意唔聯絡,唔同佢講電話。」而被指因為古淖文是契仔,而在比賽中有利,她則表示絕對沒有:「你冇睇到啲分咩?有咩著數啫?冇著數㗎,靠自己㗎。」更說到有網民提及另一評判伍仲衡與劉威煌是「好兄弟」,但最後劉威煌還是未能進決賽,澄清比賽結果絕對與友好程度沒有關係。
肥媽說古淖文的表現好得到冠軍是靠他在最後一首歌的表現,更提到因為他跟著自己到世界各地登台,所以見多識廣,累積夠一定的經驗而練成的:「有好多唱歌嘅都有好多年經驗,但你唔係國際性嘅經驗,真係差啲嘅。」
肥媽說到當日唱完第一首歌後,覺得古淖文不會是三甲的人選,但唱完第二首歌後就覺得四強是古淖文、黃劍文、譚輝智及顏米羔。更評安雅希不會是其中之一的原因,因為安雅希未能回復到之前的水平。